open-index/open-wikipedia-markdown huggingface dataset:
Geneva, Nova York

**Geneva** é unha cidade situada nos condados de Ontario e Séneca no estado estadounidense de Nova York. En 2013 tiña unha poboación de 13.199 habitantes e unha densidade de poboación de 1.200 persoas por km². A cidade identifícase como a "Capital Mundial da Troita de Lago". 

## Xeografía 
Geneva está situada nas coordenadas  . Segundo a Oficina do Censo, a cidade ten unha superficie total de , dos cales  é terra e  (27,18%) é auga.

## Historia 
esquerda|miniatura|278x278px|Bordo do peirao longo

### Séculos XVII e XVIII 
A área estivo ocupada durante moito tempo polos indios Séneca, que establecera aquí a aldea de *Kanadaseaga* en 1687. Os británicos axudaron a fortificar a aldea contra os franceses do Canadá durante a Guerra dos Sete Anos (coñecida localmente como a Guerra francesa e india); máis tarde engadiron fortificacións defensivas contra os americanos durante a Guerra Revolucionaria. Durante esta última guerra, a Expedición Sullivan punitiva de 1779 organizada polas forzas rebeldes destruíu moitas das vivendas, así como as tendas de inverno da xente, e estes abandonaron as ruínas. Despois da guerra e da expulsión forzada dos Séneca da súa terra natal, os europeo-americanos establecéronse aquí arredor de 1793. Desenvolveron unha cidade fomentada pola Asociación de Pulteney, que era propietaria da terra e estaba a vender parcelas.

Ao final da Guerra Revolucionaria, o tenente coronel Seth Reed, que loitara en Bunker Hill, foi un dos moitos pioneiros que se mudaron de Massachusetts ao condado de Ontario. Por comercio cos Séneca, en 1787 comprou un terreo de dezaoito millas (isto era ilegal, xa que só o goberno dos Estados Unidos estaba autorizado a facer tratos de terras cos nativos). Trasladou á súa esposa Hannah e á súa familia a Geneva, no inverno de 1790. O asentamento en Geneva aínda non era permanente; en 1795 Reed e a súa familia mudáronse a Erie, Pensilvania, onde se converteron nos primeiros colonos europeos-americanos.

### Século XIX 
A "**Vila de Geneva**" foi incorporada en 1806, separándoa formalmente da zona circundante. Máis tarde a aldea converteuse nunha cidade a través dunha carta de 1871. 

O nome de **Geneva** foi dado á vila pola cidade de **Xenebra** (en francés **Genève** [ʒəˈnɛv], en italiano **Ginevra**, en alemá **Genf**, en romanche: **Genevra**), a segunda cidade máis grande de Suíza e a capital do cantón de Xenebra.  

Na década de 1830, un agrimensor do goberno chamado John Brink chamou ***Lago Geneva*** ao lago de Wisconsin despois de **Geneva** en Nova York. Genebra, Nebraska, fundada en 1871, considérase que leva o nome da vila do estado de Nova York, en lugar de directamente o da cidade suíza.

## Demografía 
Segundo a Oficina do Censo en 2000, a renda familiar media na localidade era de 31.600 dólares e a renda familiar media era de 41.224 dólares. Os homes tiñan unha renda mediana de 31.315 dólares fronte a 23.054 dólares das mulleres. A renda per cápita da cidade era de 15.609 $. Cerca do 17,5% da poboación estaba por debaixo do limiar da pobreza.

## Notas 
## Véxase tamén 
### Ligazóns externas 
* http://www.geneva.ny.us/  Páxina oficial
Tyrese Haliburton

**Tyrese Haliburton**, nado o 29 de febreiro de 2000 en Oshkosh, Wisconsin, é un xogador estadounidense de baloncesto profesional que xoga nos Indiana Pacers da National Basketball Association (NBA).

## Traxectoria 
Haliburton foi elixido na 12ª posición do Draft da NBA de 2020 polos Sacramento Kings. O 27 de novembro de 2020, Haliburton asinou cos Kings. O 23 de decembro de 2020, Haliburton debutou na NBA na vitoria dos Kings por 124–122 contra os Denver Nuggets, facendo 12 puntos e 4 asistencias.

O 8 de febreiro de 2022, Haliburton foi traspasado xunto a Buddy Hield e Tristan Thompson ós Indiana Pacers, a cambio de Domantas Sabonis, Justin Holiday, Jeremy Lamb e unha elección da segunda rolda do Draft de 2023.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Soad Hosny

**Soad Hosny** (en ), nada no Cairo o 26 de xaneiro de 1943 e finada en Londres o 21 de xuño de 2001, foi unha actriz exipcia. Foi coñecida como a "Cincenta do cinema exipcio" e unha das actrices máis influentes de oriente medio e o mundo árabe.

## Traxectoria 
Soad Hosny naceu nunha familia de clase traballadora. O seu pai, de orixe kurda siria, traballaba como calígrafo no Cairo. Debutou no cine aos quince anos, interpretando o papel principal nunha comedia musical de Henri Barakat titulada *Hassan wa Nayima*.

A principios dos anos 70 fíxose famosa en todo o mundo árabe grazas a *Khalli balak min Zouzou*, unha comedia musical do cineasta Hassan Al-Imam, en que interpretaba unha universitaria militante. Soad Hosny, alcumada a “Cincenta da pantalla árabe”, converteuse nunha das actrices emblemáticas do cinema exipcio e rodou cen filmes en trinta anos. A pesar dun idilio de varios anos, o cantante e actor Abdel Halim Hafez negouse a casar con ela. Tamén loitou por curar a súa depresión. Aínda que se mencionou a hipótese do suicidio, non están claras as circunstancias exactas da súa morte, e comezaron a circular rumores de asasinato. A súa irmá Janja ficou convencida de que membros do goberno eran os responsables da súa morte e presentou unha denuncia. En 2013, o xuíz encargado do caso desestimouna por falta de probas.

## Filmografía 
* *Al-Ra’i wal nissa’* (1991)
* *Huwa wa hiyya* (serie de televisión, 1985)
* *Maw’ed ’ala al-’acha* (1982)
* *Ahl el qema* (1981)
* *Chafiqa wa Mitwalli* (1976)
* *Alā man nutliq al-rusās* (1975)
* *Karnak* (1975)
* *Amirat houbbi ana* (1974)
* *Ghouraba’* (1973)
* *Al-Nass wal-Nil* (1972)
* *Khalli balak min Zouzou* (1972)
* *Zawgaty Wal Kalb* (1971)
* *Al-Ikhtiyar* (1971)
* *Al-sitt al-nazra* (1968)
* *Zawag ’ala altariqa al-haditha* (1968)
* *Al-Zawga al-sniya* (1967)
* *Hayawanat 1987* (1967)
* *Chabab magnoun giddân* (1967)
* *Chaqat al-talaba* (1967)
* *Saghira ’al-houb* (1966)
* *Al-Qāhira 30* (1966)
* *Laylat zafaf* (1966)
* *Al-’o al thalatha* (1964)
* *Al-tariq* (1964)
* *Al-mourahiqân* (1964)
* *Al-jarima al-dahiqa* (1963)
* *Al-’ariss yasel ghadân* (1963)
* *Maw’ed fil-bourg* (1962)
* *Al-Daw’ al khafet* (1962)
* *Ghosn el zeitoun* (1962)
* *A’az el-habayeb* (1961)
* *Ichaat houbb* (1960)
* *Li rigal fakat* (1960)
* *Gharamiyat imra’a* (1960)
**Mal wa nesaa* (1960)
* *Banat waal saif* (1960)
* *Rigal wa imra’a* (1960)
* ''Hassan wa Na'ima'' (1959)

## Notas 
## Véxase tamén 
### Ligazóns externas 
* "...Zouzou"
* Perfil (cita 1943 como ano de nacemento), ElCinema.com;   consultado o 26 de xaneiro de 2015
* Soad Hosny's 79th Birthday en Google Doodle
* "رسالة السندريلا إلى الله!" (cita 1943 como ano de nacemento) 
* "Souad Hosny dies in London after struggling with disease" , aawsat.com (cita 1944 como ano de nacemento) 
* Cita 1942  como ano de nacemento
Tyrese Maxey

**Tyrese Maxey**, nado o 4 de novembro de 2000 en Dallas, Texas, é un xogador estadounidense de baloncesto profesional que xoga nos Philadelphia 76ers da National Basketball Association (NBA).

## Traxectoria 
Maxey foi elixido na 21ª posición do Draft da NBA de 2020 polos Philadelphia 76ers. O 3 de decembro de 2020, Maxey asinou cos Sixers. O 23 de decembro de 2020, Maxey debutou na NBA, facendo seis puntos contra os Washington Wizards.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Aril

[miniatura|250px|Un [grupo fenilo é o *grupo arilo* máis simple, aquí enlazado a un grupo "R".]]

En química orgánica, un grupo **aril** ou **arilo** é un grupo funcional ou substituínte derivado dun anel aromático, xeralmente un hidrocarburo aromático, como un fenilo ou naftilo. "Aril" utilízase como abreviación ou xeneralización, e "Ar" úsase como símbolo do grupo en diagramas de estrutura química, polo que non se debe confundir co elemento argon.

Un grupo arilo simple é o fenilo (), un grupo derivado do benceno. Exemplos doutros grupos arilo son:
* O grupo tolilo (), que deriva do tolueno (metilbenceno).
* O grupo xililo (), que deriva do xileno (dimetilbenceno).
* O grupo naftilo (), que deriva do naftaleno.
  
A arilación é o proceso no cal se une un grupo arilo a un substituínte. Conséguese normalmente por medio de reaccións de acoplamento cruzado.

## Nomenclatura 
100px|miniatura|Fenol (ou hidroxibenceno)
O grupo arilo máis básico é o fenilo, que está constituído por un anel de benceno cun átomo de hidróxeno substituído por algún substituínte e ten a fórmula molecular C6H5&minus;. Nótese que un grupo fenilo non é o mesmo que un grupo bencilo, este último consistente nun grupo fenilo unido a un grupo metilo e con fórmula molecular de C6H5CH2&minus;.

Para nomear os compostos que conteñen grupos fenilo, o grupo fenilo pode tomarse como o hidrocarburo parental e representarse polo sufixo "-benceno". Alternativamente, o grupo fenilo pode tratarse como un substituínte, sendo descrito dentro do nome como "fenil". Isto faise xeralmente cando o grupo unido ao fenilo consta de seis ou máis átomos de carbono.

Como exemplo, consideremos un grupo hidroxilo conectado a un grupo fenilo. Neste caso, se o grupo fenilo se toma como hidrocarburo parental o composto se denominará hidroxibenceno. Alternativamente, e máis comunmente, o grupo hidroxilo tómase como grupo parental e o grupo fenilo como substituínte, dando como resultado o nome máis familiar de fenol.

## Reaccións 
## Notas 
## Véxase tamén 
### Outros artigos 
* Alquilo
* Areno
Portugués brasileiro

**Portugués brasileiro**, **portugués ultramarino** ou **portugués do Brasil** (abreviado como pt-BR) é o termo utilizado para clasificar a variante da lingua portuguesa falada polos máis de 213 millóns de brasileiros que viven dentro e fóra do Brasil. A gran poboación brasileira, cando comparada coa dos demais países lusófonos, implica que o portugués brasileiro sexa a variante do portugués máis falada, lida e escrita do mundo, 14 veces máis que a variante do país de orixe, Portugal.

No decorrer da súa historia, o portugués brasileiro incorporou préstamos de termos indíxenas, como do tupi antigo, mais tamén de linguas africanas, sobre todo do *quicongo*, *quimbundo* e *umbundo*, do francés, do castelán, do italiano, do alemán, do inglés e do árabe.

Hai varias diferenzas entre o portugués europeo e o portugués brasileiro, especialmente no vocabulário, pronuncia e sintaxe, principalmente nas variedades vernáculas; nos textos formais as diferenzas tamén existen, mais son ben menores. Debido á forte influencia que o portugués brasileiro sufriu doutros idiomas, especialmente do tupí, a diferenza entre a linguaxe escrita e a falada tornouse ben maior da do portugués europeo. O estabelecemento do Acordo Ortográfico de 1990, xa en vigor no Brasil desde 1 de xaneiro de 2009, visou a unificación da grafía das dúas variantes da lingua portuguesa, creando unha ortografia común que garantiría unha grafía única para 98% das palabras.

Debido á importancia do Brasil no Mercosur e na UNASUL, esta variante é ensinada nos países da América do Sur e nos principais socios económicos do Brasil. Tamén hai falantes de portugués brasileiro como lingua materna nos países onde hai grandes comunidades brasileiras, particularmente nos Estados Unidos, Xapón e en diversos países da Europa, como Portugal, Alemaña, Reino Unido, Francia e España. De feito, é a variación da lingua portuguesa máis estudada no mundo. No Xapón, nos Estados Unidos, e, sobre todo, en América Latina, é ensinada a variante brasileira para estudantes estranxeiros da lingua portuguesa.

## Notas
Club Águilas de Bilbao

O **Club Baloncesto Águilas de Bilbao** foi un club de baloncesto español con sede na cidade de Bilbao, País Vasco. Fundado no ano 1950, xogou catorce temporadas na Primeira División antes de desaparecer en 1981. O Águilas foi o sexto equipo con máis partidos disputados na máxima categoría, antes da fundación da Liga ACB, con 294.

## Historia 
O Club Águilas de Bilbao foi fundado en 1950 por un grupo de afeccionados ao baloncesto dirixidos por Vicente Gallego. Entre os mozos que lle seguiron estaba Paco Díez, que foi xogador, adestrador, delegado e director xeral, ademais de membro da Federación Española de Baloncesto, sendo un personaxe destacado na posterior evolución do baloncesto en Biscaia.

O Águilas comezou a súa andaina en competicións rexionais, até que na tempada 1958−59 debuta en Primeira División. Porén, após terminaren últimos, descenderon á Segunda División. Non tardou, con todo, en volver ascender, ao logralo xusto a tempada seguinte. Entón acumularía oito temporadas consecutivas na máxima categoría, logrando como mellor clasificación un quinto posto na tempada 1962−63. Neses anos, Antonio Díaz-Miguel, que fora xogador e posteriormente sería seleccionador español fíxose cargo do equipo durante dúas temporadas.

Tras o descenso en 1968, o Águilas converteríase nas seguintes tempadas nun equipo ascensor, con tres ascensos e tres descensos no sete seguintes campañas, sendo a temporada 1975−76 a última que disputaría na máxima categoría. Após xogar dous anos en Segunda División e outros tres en Terceira, desaparecería definitivamente en 1981.

## Xogadores 
### Destacados 
*  Antonio Díaz-Miguel
*  Manu Moreno
*  Emiliano Rodríguez
*  Santiago Zabaleta
*  Miles Aiken

## Adestradores 
A seguinte é unha lista dos adestradores do Águilas.

*  Vicente Gallego (1950−1955)
*  Paco Díez (1955−1959)
*  Antón Larrauri (1959−1960)
*  Paco Díez (1960−1961)
*  Agustín Ibarra (1961−1962)
*  Antón Larrauri (1963−1964)
*  Antonio Díaz-Miguel (1964−1966)
*  José Luis Ereña (1966−1967)
*  Antón Larrauri (1967−1969)
*  Josean Gaska (1969−1970)
*  Franz Nolan (1970−1971)
*  Antón Larrauri (1971−1972)
*  Javier Añua (1972−1973)
*  Antón Larrauri (1973−1975)
*  Jesús Sanz (1975−1976)
*  Javier Perera (1976−1978)
*  Joaquín Salazar (1978−1979)
*  Jesús Sanz (1979−1981)

## Historial 
## Notas 
## Véxase tamén 
### Ligazóns externas 
* Páxina web sobre o Club Águilas de Bilbao
Universidade de Manchester

miniatura| Edificio Whitworth, Oxford Road
miniatura| O Museo de Manchester
A **Universidade de Manchester**, en inglés *University of Manchester,* é unha universidade pública de Manchester, Inglaterra.

## Historia 
A universidade formouse en 2004 ao unir a Universidade Victoria de Manchester (fundada en 1851) e a UMIST (fundada en 1824) e desde entón algúns dos edificios foron demolidos e construídos outros novos no seu lugar.

Os antigos edificios da UMIST están no campus de Sackville Street e os da antiga Universidade de Manchester no campus de Oxford Road. Hai un campus residencial máis ao sur no suburbio de Fallowfield. Os primeiros edificios da universidade datan de 1872 (oeste de Oxford Road) e foron ocupados polo Owens College en 1873. Desde a década de 1950 as instalacións para a ciencia e a tecnoloxía ocuparon unha zona ao leste de Oxford Road e a facultade de medicina trasladouse alí a principios dos anos 70.

## Estrutura 
### Estudantes e persoal 
En 2007-08, tiña máis de 40.000 estudantes estudando 500 programas académicos, máis de 10.000 empregados e uns ingresos anuais de £ 637 millóns. É a maior universidade dun só campus do Reino Unido.

### Facultades 
* Facultade de Bioloxía, Medicina e Saúde
** Facultade de Ciencias Médicas
** Facultade de Ciencias Biolóxicas
** Facultade de Ciencias da Saúde
* Facultade de Ciencias e Enxeñaría
** Escola de Enxeñaría
** Facultade de Ciencias Naturais
* Facultade de Humanidades
** Escola de Artes, Idiomas e Culturas
** Escola de Medio Ambiente, Educación e Desenvolvemento
** Facultade de Ciencias Sociais
** Alliance Manchester Business School

### Institucións 
miniatura| O mapa do campus
* Observatorio Jodrell Bank
* Galería de Arte Whitworth
* Museo de Manchester, creado en 1867, está situado en Oxford Road, entre os edificios de estilo neogótico da universidade. Contén preto de seis millóns de artigos procedentes de todos os continentes e serve tanto como recurso para a investigación e docencia académicas como como museo público rexional.
* Manchester University Press
* Contact Theatre

#### Biblioteca 
miniatura| Biblioteca John Rylands
A John Rylands University Library é a biblioteca e o servizo de información da universidade. Formouse en xullo de 1972 a partir da fusión da biblioteca da Universidade Victoria de Manchester coa John Rylands Library.  O 1 de outubro de 2004 uniuse á biblioteca do Instituto de Ciencia e Tecnoloxía da Universidade de Manchester (UMIST) pola fusión das dúas universidades.

A biblioteca principal está no campus de Oxford Road da Universidade e as coleccións especiais están na Biblioteca John Rylands, Deansgate, no centro da cidade. A Biblioteca é unha National Research Library (un premio do Higher Education Funding Council for England ): a única no norte de Inglaterra.
## Notas 
## Véxase tamén 
### Ligazóns externas 
* http://www.manchester.ac.uk/ - Páxina oficial da Universidade de Manchester
Aaron Nesmith

**Aaron Joshua Nesmith**, nado o 16 de outubro de 1999 en Charleston, Carolina do Sur, é un xogador estadounidense de baloncesto profesional que xoga nos Indiana Pacers da National Basketball Association (NBA).

## Traxectoria 
Nesmith foi elixido na 14ª posición do Draft da NBA de 2020 polos Boston Celtics. O 24 de novembro de 2020, Nesmith asinou un contrato de catro anos cos Celtics.

O 9 de xullo de 2022, Nesmith foi traspasado xunto a Daniel Theis, Nik Stauskas, Malik Fitts, Juwan Morgan, e unha elección da primeira rolda do Draft de 2023 ós Indiana Pacers a cambio de Malcolm Brogdon.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Helen Gardner

Para a crítica novelista australiana, véxase **Helen Garner**.

**Helen Louise Gardner**, coñecida como **Helen Gardner**, nada en febreiro de 1908 en Londres e finada o 4 xuño de 1986 preto de Oxford, foi unha crítica literaria británica e estudosa de Ciencia Literaria da Universidade de Oxford.

## Traxectoria 
Filla de Charles Henry Gardner e Helen Mary Roadnight Cockman Gardner, tiña un irmán máis vello e un máis novo. Helen Gardner graduouse en 1929 e obtivo un máster en 1935 no St Hilda's College da Universidade de Oxford. As actividades docentes levárona á Universidade de Londres, en 1937 á Universidade de Birmingham, ao Royal Holloway College da Universidade de Londres e finalmente en 1945 a Oxford, onde foi *profesora Merton de Literatura Inglesa* desde 1965. En 1978 xubilouse.

O traballo de Gardner inclúe edicións de textos críticos, monografías sobre poetas individuais, investigacións históricas literarias e consideracións metodolóxicas fundamentais. A súa edición de texto anotado sobre John Donne e a súa monografía sobre o traballo de TS Eliot foron consideradas innovadoras.

## Premios (selección) 
* 1958 Membro da Academia Británica
* 1967 Dame Comandante da Orde do Imperio Británico.
* 1971 Membro estranxeiro honorario da Academia Americana de Artes e Ciencias.
* 1973 Membro correspondente da Academia de Ciencias de Baviera.
* 1979/80 Charles Eliot Norton Lectures (máis tarde publicada como *In Defence of the Imagination).*
* 1982 Membro da American Philosophical Society.
* Nove doutoramentos honoris causa, incluíndo a Universidade Harvard, a Universidade Yale e a Universidade de Aberdeen.

## Obras (escolma) 
* *The Art of T.S. Eliot* (1949)
* *The Business of Criticism* (1959)
* *King Lear* (1967)
* *Religion and Literature* (1971)
* *The Waste Land* (1972)
* *The Oxford Book of English Verse* (Hrsg., 1972)
* *In Defence of the Imagination* (1982)
* *The Metaphysical Poets* (1985)
* *The Noble Moor* (1990)

## Notas 
## Véxase tamén 
### Bibliografía 
* 
* 
* 

### Ligazóns externas 
* Helen Louise Gardner en librarything.com
* Gardner, Helen Louise (1908-1986) en encyclopedia.com
* Retrato na National Portrait Gallery (npg.org.uk)
Andrés Martínez

O nome **Andrés Martínez** pode referirse a:

***Andrés Martínez de Orihuela**, xornalista e político peruano (1795-1856);

***Andrés Martínez Salazar**, historiador español (1846-1923);

***Andrés Martínez Trueba**, político uruguaio (1884-1959);

***Andrés Martínez García**, dramaturgo galego, máis coñecido como **Pancho Martínez** (1957-2010);

***Andrés Javier Martínez Falazzini**, futbolista uruguaio (n. 1972);

***Andrés Martínez Riveira**, escritor galego (n. 1982);
Remando ao vento

***Remando ao vento*** é un filme español de 1988 escrito e dirixido por Gonzalo Suárez.  O filme gañou sete Premios Goya. Conta a historia da escritora inglesa Mary Shelley e o seu círculo.

## Sinopse 
No verán de 1816, o poeta inglés Percy Shelley, a súa futura esposa Mary Shelley (filla de William Godwin e Mary Wollstonecraft), e a compañeira de Mary, Claire Clairmont, tómase unhas vacacións con Lord Byron e o seu médico John William Polidori nunha vila alugada por Byron no lago Leman, en Suíza. Byron desafía a cada un dos amigos a escribir unha historia de terror, e Mary comeza a súa novela, *Frankenstein ou o moderno Prometeo*. Ela imaxina que o monstro se fai real e durante os próximos seis anos, mentres a traxedia sucede aos que a rodean, cre que a criatura da súa imaxinación é a causa. Mentres tanto, Claire ten o bebé de Byron, está afastada del e prohíbese ver a súa filla. Byron e Percy continúan a súa amizade, un hedonista, o outro idealista. Os Shelley múdanse preto de Pisa.

## Personaxes 
## Notas
Silvester Nauli

**Silvester Nauli**, nado en Tomils, Grisóns, en 1922 e finado en 1988, foi un numismático suízo. 

## Traxectoria 
### Primeiros anos e formación 
Silvester Nauli naceu no antigo municipio de Tomils, actualmente Domleschg, no cantón dos Grisóns, e aínda sendo un neno traballou como pastor e mozo de hotel. Na súa xuventude foi tamén condutor e maquinista da compañía de ferrocarrís de Suíza.

O seu interese pola historia manifestouse axiña. Aínda que non chegou a completar o ensino secundario, frecuentou as conferencias e os seminarios do profesor Emil Vogt sobre prehistoria e historia antiga na Universidade de Zürich.

## Publicacións 
Silvester Nauli non foi un autor prolífico, esta é unha escolma das súas escasas publicacións:

* (1976). "Zwei spätmittelalterliche Schwerter aus Malans". En *Schweizer Münzblätter*. Vol. 7-8. Páxinas 195-202.
* (1978). "Ein Gold-Hortfund von Rhäzüns aus dem Jahre 1951". En *Schweizer Münzblätter*. Vol. 29-32. Nº 112. Páxinas 95-108.
* (1981). *Schriften zur urgeschichtlichen und römischen Besiedlung des Engadins* (con H Conrad). B. Bardola-Conrad, lavin/Pontresina.
* (1982). *Archäologisches aus Tomils: Ausgrabungen des Rätischen Museums auf dem Kirchhügel 1964/65*. Rätisches Museum, Coira.

## Notas 
## Véxase tamén 
### Bibliografía 
* Geiger, H-U. (1988). "Zum Hinschield von Silvester Nauli". En  *Schweizer Münzblätter.* Vol. 38. No. 152. Páxina 129.
Primeira división española 2022/23

A **tempada 2022-23** da Primeira División Española é a 92ª edición do campionato de fútbol organizado en España pola Liga de Fútbol Profesional. Comezou o 12 de agosto de 2022 (a segunda fin de semana de agosto) e finalizará o 4 de xuño de 2023. Por mor da celebración do Mundial de Catar, celebrado excepcionalmente en decembro por causa das altas temperaturas estivais no país asiático, haberá unha interrupción do campionato ligueiro entre novembro e decembro de 2022, de xeito que as dúas competicións non coincidan.

## Equipos participantes
### Equipos por comunidade autónoma 
### Ascensos e descensos 
Un total de 20 equipos disputan a liga: os participantes da Primeira División de España 2021-22, os dous primeiros clasificados da Segunda División de España 2021-22 e o vencedor dunha promoción disputada a tal efecto entre o 3.°, 4.º, 5.º e 6.º clasificado da Segunda División de España 2021-22.

|valign=top|

|}

## Notas 
## Véxase tamén 
* Segunda División 2022–23
* Primeira RFEF 2022–23
* Segunda RFEF 2022–23
* Terceira RFEF 2022–23
* Copa do Rei 2022–23
### Ligazóns externas 
* Páxina oficial da LFP 
* Páxina oficial da Real Federación Española
Ces Cotos

**César Alejandro Rodríguez Cotos**, coñecido como **Ces Cotos**, nado en Barquisimeto o 7 de marzo de 2000, é un futbolista galego-venezolano que xoga como centrocampista no Polvorín, da Segunda División RFEF.

## Traxectoria 
De ascendencia ourensá, naceu na cidade venezolana de Barquisimeto e aos cinco meses trasladouse coa súa familia a Galicia, instalándose na Coruña. Comezou xogando ao fútbol no Calasanz, e en 2010, con 10 anos, ingresou na canteira do Deportivo da Coruña. Entrou en categoría alevín, e subiu polas diferentes categorías ata chegar ao equipo xuvenil da División de Honra. Rematada a súa etapa como xuvenil, rexeitou saír cedido a algún equipo, e abandonou o Deportivo despois de 9 anos no club.

O 22 de xaneiro de 2022 asinou polo Olympiakos Volos da Segunda Superliga de Grecia. Debutou unha semana despois, marcando un gol no empate 1-1 ante o Apollon Larissa FC. Con todo, trala chegada dun novo adestrador, Timos Kavakas, foi relegado ao banco de suplentes.

## Notas 
## Véxase tamén 
### Ligazóns externas 
* Datos do xogador en LaPreferente .
Liga Galega de Wáter-polo 2021/22

A **tempada 2021/22 da Liga Galega de Wáter-polo** foi a competición territorial galega de wáter-polo masculino que se disputou entre o ano 2021 e o 2022. O equipo campión foi o Club Waterpolo Santiago. 
## Participantes
Na tempada 2021/22 participaron sete clubs:

* CW Pontevedra
* RCN Vigo
* CW Santiago
* CW Lugo
* CWP Ourense
* CWC Rías Altas
* CM Ferrol

## Clasificación
### Tempada regular
### Play offs
O CW Santiago, coma campión da Liga Galega de Wáter-polo, participou nos playoffs de ascenso á Terceira División. Enfrontouse en semifinais ao club aragonés Estadio Miralbueno El Olivar.

## Notas
## Véxase tamén
* Federación Galega de Natación
* Copa Galega de Wáter-polo
Sammon Malja

A **Sammon Malja** (en galego **Copa Sampo**) foi o trofeo entregado cada ano en Finlandia ao equipo campión da máxima categoría do hóckey sobre xeo feminino ata 2011, ano no que foi substituído pola Aurora Borealis Malja.
## Historia 
Se ben o hóckey sobre xeo feminino comezou a organizarse en Finlandia na década de 1970, cando naceron os primeiros equipos femininos, non foi ata a tempada 1982-83 cando se organizou o primeiro campionato feminino oficial no país, a Naisten SM-sarja. Decidiuse cear a Sammon Malja como trofeo para entregar ao equipo gañador dende esa primeira tempada,

Ao longo da súa historia, Ilves e Espoo Blues foron os dous equipos que máis veces alzaron o trofeo, dez cada un.

En 2010 foi entregado por última vez ao campión desa edición da Naisten SM-sarja, Ilves,

Orixinalmente a copa posuía unha tapa que se perdeu.

En 2022 o trofeo expúxose no Museo finlandés do hóckey sobre xeo.

## Palmarés 
## Casificación de equipos 
## Notas 
;Referencias

## Véxase tamén 
### Outros artigos 
* Trofeos da Naisten Liiga
Protestas de Sri Lanka de 2022

miniatura|350x350px|Protestas contra o goberno de Sri Lanka en 2022.
As **protestas de Sri Lanka de 2022** son unha serie de protestas en curso por parte da sociedade civil de Sri Lanka e dos partidos políticos da oposición cara ao goberno do presidente Gotabaya Rajapaksa. Os motivos da revolta son a mala xestión económica da economía ceilanesa, resultante nunha grave crise económica, inflación, apagamentos diarios de entre dez días e trece horas, escaseza de combustíbel e de bens esenciais. 

A resposta dos gobernantes ás protestas inclúen a declaración do Estado de emerxencia, permitindo aos militares o arresto de civís; a imposición de confinamentos, a restrición do acceso aos medios de comunicación, a detención de xornalistas, protestantes e activistas nas redes sociais. O goberno de Sri Lanka tamén incumpriu a constitución do país ao censurar e intentar reprimir as protestas.

As protestas comezaron o 15 de marzo de 2022 en Colombo, a capital do país. En xullo de 2022, centenares de protestantes entraron á forza na residencia do Presidente Rajapaska e do Primeiro Ministro Ranil Wickremesinghe.

## Notas 
## Véxase tamén 
### Outros artigos 
* Protestas do 15M
Jürg Richter

**Jürg Richter**, nado en Zürich o 1 de outubro de 1963, é un numismático suízo especializado no comercio de moedas. 

## Traxectoria 
Jürg Richter descubriu a súa afección polo coleccionismo de moedas na súa infancia. Cursou estudos de Economía na *Handelsschule*, Sankt Gallen, e na Universidade de Zürich. 

Richter converteuse en numismático profesional en 1985, traballando en *Credit Suisse* durante 12 anos, ata o pechamento desta compañía en 1996.

A partir da absorción deste departamento da *UBS* en 2011 por parte da compañía *Sincona AG*, Jürg Richter pasou a ser poxador e director comercial nesta última.

## Publicacións 
Esta é unha escolma dos traballos monográficos máis representativos da traxectoria de Jürg Richter:

* (1988). *Fehlprägungen und Fälschungen von Schweizer Münzen ab 1850*. Helvetische Münzenzeitung, Zürich.
* (2003). *Die Banknoten der Schweiz* (con R. Kunzmann). Regenstauf Gietl. ISBN 9783924861827
* (2005). *Die Schützentaler und Schützenmedaillen der Schweiz*. Regenstauf Gietl. ISBN 9783924861957
* (2005). *Die Schützenjetons der Schweiz*. Regenstauf Gietl. ISBN 9783924861957
* (2006). *Der neue HMZ-Katalog* (con R. Kunzmann). Regenstauf Gietl. 
** Tomo 1: *Die Münzen der Schweiz. Antike bis Mittelalter*. ISBN 3-86646-508-4
** Tomo 2: *Die Münzen der Schweiz und Liechtensteins. 15./16. Jahrhundert bis Gegenwart.* ISBN 3-86646-504-1
* (2006). *Die Münzen der Schweiz Antike bis Mittelalter* (con R. Kunzmann). Regenstauf Gietl. ISBN 9783866465084
* (2016). *Die Proben und Materialvarianten der Kantonsmünzen*. Regenstauf Gietl Verlag.
** *Tomo 1: Die Proben und Materialvarianten der Kantonsmünzen*. ISBN 978-3-86646-573-2
** *Die Proben und Materialvarianten der Münzen der Schweizerischen Eidgenossenschaft.* ISBN 9783866465749
* (2020). *Swiss shooting talers and shooting medals*. Battenberg Verlag. ISBN 978-3866461932

## Notas 
## Véxase tamén 
### Bibliografía 
* "Jürg Richter erhält Otto-Paul-Wenger-Preis 2016". En *Münzen Woche*. 14 de xullo de 2016.
* "Richter, Jürg". En *Coins Weekly*. 13 de maio de 2021.
Scottie Barnes

**Scott Wayne Barnes Jr.**, nado o 1 de agosto de 2001 en West Palm Beach, Florida, é un xogador estadounidense de baloncesto profesional que xoga nos Toronto Raptors da National Basketball Association (NBA).

## Traxectoria 
Barnes foi elixido na 4ª posición do Draft da NBA de 2021 polos Toronto Raptors. O 8 de agosto de 2021, Barnes asinou o seu contrato de rookie cos Raptors. O 20 de outubro de 2021, Barnes debutou na NBA, facendo 12 puntos, 9 rebotes e unha asistencia na derrota dos Raptors por 98–83 contra os Washington Wizards. Na súa primeira tempada na liga, Barnes foi gañou o galardón ó Rookie do Ano da NBA.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Anfernee Simons

**Anfernee Tyrik Simons**, nado o 8 de xuño de 1999 en Altamonte Springs, Florida, é un xogador estadounidense de baloncesto profesional que xoga nos Portland Trail Blazers da National Basketball Association (NBA).

## Traxectoria 
Simons foi elixido na 24ª posición do Draft da NBA de 2018 polos Portland Trail Blazers. O 2 de xullo de 2018, Simons asinou o seu contrato de rookie cos Blazers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Aurora Borealis Malja

A **Aurora Borealis Malja** (en galego **Copa Aurora Boreal**) é o trofeo entregado cada ano ao equipo feminino campión do campionato finlandés de hóckey sobre xeo en Finlandia. A idea do trofeo naceu en 2009 por iniciativa do daquela embaixador do Canadá en Finlandia, Christopher Shapardanov, para darlle un maior perfil ao campionato feminino. Os fondos para a elaboración do trofeo procederon de doazóns da comunidade finlandesa no Canadá.

O trofeo foi entregado por primeira vez en 2011 e o primeiro equipo en inscribir o seu nome foi o HPK de Hämeenlinna, mentres que o equipo que máis veces alzou a Aurora Borealis Malja foi o K-Espoo de Espoo cun total de seis campionatos entre 2011 e 2023.

Lianne Shapardanov, dona do embaixador do Canadá no momento da súa creación, decidiu que o treofeo recibira o seu nome en honor á aurora boreal, un fenómeno visible nas noites de inverno tanto no Canadá como en Finlandia.

## Nome 
[miniatura|Unha [aurora boreal en Inari, na Laponia finlandesa. O trofeo recibe o seu nome en honor a este fenómeno.]]
O trofeo recibe o seu nome en honor ás auroras boreais (Aurora Borealis), visibles tanto no Canadá como en Finlandia durante as noites do inverno. A idea do nome foi da dona do daquela embaixador do Canadá en Finlandia, Lianne Shapardanov.

No vaso, recuberto de prata, poden verse gravados que representan o fenómeno así como o seu nome.

## Historia 
Antes da introdución da Aurora Borealis Malja o equipo feminino campión de Finlandia recibía unha copa denominada Sammon Malja e que se comezou a entregar a partir da tempada inaugural do campionato feminino e entregouse por primeira vez ao equipo campión da tempada 2009-10, oIlves. Anteriormente entregouse outra copa ao equipo gañador do Torneo Lipstick, que decidiu de xeito non oficial o campión feminino finlandés a finais da década de 1970 e principios da de 1980.

O trofeo foi donado á Federación Finlandesa de Hóckey sobre Xeo polo daquela embaixador do Canadá&nbsp;en Finlandia, Christopher Shapardanov, e os fondos para a súa adquisición procederon principalmente de doazóns da comunidade finlandesa do Canadá, rexistrándose un total de 150 donantes individuais e seis empresas do Canadá.

A Aurora Borealis Malja foi entregada a Federación Finlandesa, representada polo seu presidente Kalervo Kummola e o director executivo Matti Nurminen, o 21 de marzo de 2011 no Helsingin jäähalli de Helsinqui antes do inicio do partido de cuartos de final da SM-liiga entre o HIFK e os Jokerit.

A principios de setembro de 2011 a copa foi doada ao Museo finlandés do hóckey sobre xeo, onde foi colocada nun lugar de honra, preto da entrada e fronte á Kanada-malja. Shapardanov sinalaba ante o evento:

Na tempada 2019-20, a causa da pandemia por coronavirus, a liga non decidiu ningún equipo campión por primeira vez na súa historia, cancelándose a tempada logo das semifinais, sen chegar a disputarse a final entre o K-Espoo e o KalPa.

## Características 
O trofeo mide uns 80&nbsp;centímetros de alto co seu soporte,

### Casificación de equipos 
## Notas 
;Referencias

## Véxase tamén 
### Outros artigos 
* Sammon Malja‎
* Trofeos da Naisten Liiga
Demo (Grecia)

[miniatura|250x250px| *Pinakia*, tabletas de identificación (nome, nome do pai, **demo**) utilizadas para tarefas como a selección do [xurado, Museo Ágora de Atenas .]]
miniatura|250px|Mapa onde se pode apreciar a situación aproximada de todos os demos. 
Na Grecia antiga, o **demo** (en grego: δῆμος, pobo) era unha subdivisión da Ática, a rexión de Grecia arredor de Atenas. Os demos xa existían, como meras parcelas de terras no rural, a partir do século VI a.C., e mesmo antes, con todo só adquiriron un significado máis importante despois das reformas de Clístenes, no 508 a. C. Nestas reformas, a inscrición nas listas de cidadáns de cada manifestación pasou a ser obrigatoria para a obtención da cidadanía, que ata entón se conseguía mediante a asociación cunha fratría ou grupo familiar. Ao mesmo tempo, creáronse demos na propia cidade de Atenas, onde antes non existían. En total, ao final das reformas de Clístenes, Ática dividiuse en 100 demos. A transformación do demos en unidades fundamentais do Estado debilitou os genos, grupos familiares aristocráticos que até entón dominaran as fratrías.

Un demo funcionaba até certo punto como unha polis en miniatura, e algúns demos, como o de Eleusis e Acarnas, de facto consistían de cidades importantes. Cada demo tiña un demarco (*demarchos*) que a supervisionava, ben como diversos outros funcionarios civís, relixiosos e militares. Cada demo tiña os seus propios festivais relixiosos, e era responsábel por colectar impostos e gastar a súa renda da mellor maneira.

Os demos foron categorizados cos outros demos da mesma área, formando *trittyes*, grupos de poboación máis grandes, que á súa vez se combinaron para formar as dez tribos (*phylai*) de Atenas. Cada tribo contiña un *trittys* de cada unha das tres rexións: a cidade, a costa e o campo.

## Notas 
## Véxase tamén 
### Bibliografía 
* Fine, John VA *The Ancient Greeks: A Critical History* ( Harvard University Press, 1983). ISBN 0-674-03314-0 .
* Hornblower, Simon e Anthony Spawforth ed., *The Oxford Classical Dictionary* (Oxford University Press, 2003). ISBN 0-19-866172-X .
* Suzanne, Bernard (1998). *plato-dialogues.org*, "Tbos e Demes do faiado" . Consultado o 1 de agosto de 2006.
* Whitehead, David. *Os Demes de Ática 508/7–ca. 250 a. C.: A Political and Social Study* (Princeton University Press, 1986).
Fratría

As **fratrías** (en grego φρατρία, *phratría* = *irmandade*, derivado de *φρατήρ - irmán*, que deu en latín *fraternus*) eran un tipo de agrupación social típica da Grecia antiga. Nun sentido antropolóxico, é a agrupación de dous ou máis clans dunha tribo ou pobo.

## *Phratría* na antiga Grecia 
Na Grecia preclásica, cada tribo (*phylè*, *filé*) estaba dividida en *phratrías* (fratrías). A natureza destas é, en palabras dun historiador, "o problema máis escuro entre as institucións sociais [gregas]". Pouco se sabe do seu papel na vida social grega, pero existiron dende a Idade Escura até o século II.&nbsp;a.&nbsp;No mundo xónico da Grecia antiga, ao longo do período arcaico, cada tribo está dividida en fratrias.

Homero refírese a eles varias veces, en pasaxes que parecen describir o ambiente social da súa época.  En Atenas, a inscrición nunha fratría parece ser o requisito básico para a cidadanía, antes das reformas de Clístenes de Atenas en 508 a.&nbsp;C.&nbsp;Desde o seu apoxeo na Idade Escura, cando parecen ser unha forza substancial na vida social grega, as fratrías foron diminuíndo progresivamente en protagonismo ao longo do período clásico a medida que outros grupos (como os partidos políticos) gañaban influencia ás súas costas. Durante o período clásico, as fratrías evolucionaron ata converterse en divisións territoriais formais do estado ateniense.

Esta unidade autónoma que conta con maxistrados propios, encabezados polo *fratriarca*, constitúe un marco de relixiosidade e sociabilidade gregas, grazas á organización de banquetes e festas como as Apaturias. Tamén serven de marco para a preparación e participación nalgúns cultos cívicos.

As fratrías eran asociacións informais de individuos ou familias reagrupadas en función da ascendencia común afirmada, aínda que non necesariamente había lazos de sangue entre elas, a diferenza dos *xenos*.

As fratrias contiñan pequenos grupos familiares chamados *xeno*; estes parecen aparecer máis tarde que as fratrias, e parece que non todos os membros das fratrias pertencían a un *xeno*; a admisión nestes grupos máis pequenos puido estar limitada ás elites. Nun nivel menor, o grupo de parentesco básico das sociedades gregas antigas era o *oikos* (casa, familia).

## *Fratría* como termo antropolóxico 
En numerosos textos antropolóxicos, sobre todo nos máis antigos, o termo *fratría* emprégase para designar a agrupación socialmente recoñecida de varios clans nunha división intermedia entre o clan (agrupación de liñaxes) e o pobo no seu conxunto. Este tipo de agrupación está documentada en varios pobos nativos americanos, como os tlingit, os navaghos e os lenape, e implicaban certas obrigas e dereitos entre os clans membros do grupo, incluíndo dereitos ou restricións ao matrimonio.

## Notas 
## Véxase tamén 
### Bibliografía 
* 

### Outros artigos 
* Familia
* Fraternidade
* Clan
* Pobo
* Antropoloxía do parentesco

### Ligazóns externas 
* O culto a Apolo Patroos nas fratrías (en castelán)
Pancracio

O ***pankration*** ou **pancracio** era un deporte na antiga Grecia. Oito das odas de Píndaro foron escritas en honra aos pancratistas ou pancracionistas. O *pankration* era unha forma de loita cunha diferenza: os atletas podían usar os puños. Non levaban luvas de boxeo. Permitíanse patadas e golpes, pero estaba prohibido morder e cortar un ollo ou un punto brando co polgar ou as uñas doutros dedos. Os árbitros azoutaban os atletas que violasen estas regras. A pesar deste castigo, moitas veces ocorreron violacións.

Un loitador grego tiña como obxectivo lanzar ao seu opoñente; non obstante, un pancratista pretendía forzar o seu opoñente a conceder a derrota. Isto pódese facer poñendo un opoñente nunha suxeición que, se non cede (renuncio), rompería un óso ou dislocaría unha articulación. O tamaño e o peso non importaban tanto no *pankration* como no boxeo e na loita porque os pancratistas pasaban a maior parte do tempo rodando polo chan.

Os gregos adoraban o *pankration*. Considerárono a maior proba de habilidade e forza dun atleta. O pancracio tamén era un deporte favorito na época imperial romana. O pancratista máis famoso foi Arraquión de Filaxea no século VI a.C. Gañou o *pankration* en dous Xogos Olímpicos, pero morreu por estrangulamento nos Xogos Olímpicos do 564 a.C. Foi premiado coa coroa do vencedor. Tanto Filóstrato como Pausanias contaron a historia do seu último combate. Unha estatua no Museo Olympia pode ser súa.

## Galería: Pancracionistas sobre cerámica grega 

Ficheiro:Pankratiast in fighting stance.jpg|Pancratista en postura de loita, ánfora grega de figuras vermellas antiga, 440 a.C. Staatliche Antikensammlungen, Múnic
Ficheiro:Pancratist Amphora, by the Berlin Painter - Red Figure.jpg|Ánfora, ca. 490 a.C
Ficheiro:Pankration Met 16.71.jpg|alt=Pankratiasts loitando baixo os ollos dun xuíz. Cara B dunha ánfora do premio Panatenaico, ca. 500 a.C. Altura: 63,5 cm (25 polgadas). Museo Metropolitano de Arte|Pancratistas loitando baixo os ollos dun xuíz. Cara B dunha ánfora do premio Panatenaico, ca. 500 a.C. Altura: 63,5 cm (25 polgadas). Museo Metropolitano de Arte
Ficheiro:Foul pankration at Kylix by the Foundry Painter BM VaseE78.jpg|alt=Escena de pancración: o pancracionista da dereita trata de arrancarlle o ollo ó seu opoñente; o árbitro está a piques de golpealo por esta falta. Detalle dun kylix ático de figuras vermellas no Museo Británico, 490-480 a.C. De Vulci, Italia.|Escena de pancracio: o pancracionista da dereita trata de arrincarlle o ollo ao seu opoñente; o árbitro está a piques de golpealo por esta falta. Detalle dun kylix ático de figuras vermellas no Museo Británico, 490-480 a.C. De Vulci, Italia.
Ficheiro:Pankration Met 06.1021.49.jpg|Pankratistas loitando baixo os ollos dun adestrador e dun espectador. Lado A dun skyphos ático de figuras negras, ca. 500 a.C. Altura: 16,2 cm (6,4 polgadas). Diámetro: 22,5 cm (8,9 polgadas).

## Notas 
## Véxase tamén 
### Bibliografía 
* Harris, H. A. (1964), Greek Athletes and Athletics, Londres: Hutchinson of London, páxs. 105-09
Francisco García Villanueva

**Francisco García Villanueva**, coñecido como **Xerello**, nado en Bueu cara a 1912 e finado en Marín o 7 de decembro de  1936, foi un político galego.

## Traxectoria 
Veciño da zona da Ramorta. Na Segunda República, logo da vitoria da Fronte Popular en febreiro de 1936 foi nomeado concelleiro de Bueu. Dirixente da Juventud Socialista.

Co golpe de Estado do 18 de xullo de 1936 participou na expedición que tentou acudir a Pontevedra na defensa da República. Foi detido o 31 de xullo acusado de insultar ás traballadoras da fábrica de Massó. Xulgado en Pontevedra por rebelión o 18 de setembro, o fiscal Ramón Rivero de Aguilar retirou a acusación por non atopar materia de delito e foi absolto. Intentan pasealo pero logrou fuxir con vida. Volven detelo e na madrugada do 7 de decembro foi trasladado de prisión no matadoiro de Marín. Xunto cos tamén detidos Francisco Escáneo Franco, Jacinto Lamosa Novas e José Seijas Camiña foron asasinados esa madrugada. O seu cadáver e o de José Seijas Camiña foron atopados preto do matadoiro de Marín.
## Notas 
## Véxase tamén 
### Bibliografía 
* 

### Ligazóns externas 
* Ricardo Gómez Buceta e a represión no Bueu de Massó
* O aparello represivo en Bueu 
* Represaliados na defensa da liberdade
Mántidos

Os **mántidos** (**Mantidae**) son unha gran familia de insectos da orde *Mantodea*. Trátase da familia máis numerosa de barbantesas. Pertence á superfamilia *Mantoidea*, que comparte con *Hymenopodidae* e *Empusidae*. Son principalmente de rexións tropicais e subtropicais.

## Subfamilias 
[thumb|*[Deroplatys dessicata*, un notable exemplo de camuflaxe.]] 

* Amelinae&nbsp;-
* Angelinae&nbsp;-
* Antemninae&nbsp;-
* Choeradodinae&nbsp;-
* Chroicopterinae&nbsp;-
* Deroplatyinae&nbsp;-
* Dystactinae&nbsp;-
* Mantinae&nbsp;-
* Mellierinae&nbsp;-
* Miomantinae&nbsp;-
* Orthoderinae&nbsp;-
* Oxyothespinae&nbsp;-
* Photinainae&nbsp;-
* Phyllotheliinae&nbsp;-
* Schizocephalinae&nbsp;-
* Stagmatopterinae&nbsp;-
* Stagmomantinae&nbsp;-
* Vatinae

## Véxase tamén
### Bibliografía 
* Rivera, J. 2010: A historical review of praying mantid taxonomy and systematics in the Neotropical Region: State of knowledge and recent advances (Insecta: Mantodea). *Zootaxa*, **2638**: 44-64. Preview
* Tree of Life Web Project. 2003. Mantidae. Versión 1 de enero de 2003 (temporal). http://tolweb.org/Mantidae/12494/2003.01.01 en The Tree of Life Web Project, http://tolweb.org/

### Ligazóns externas 
* Key to Mantidae Genera
* Tree of Life - Mantidae
* Natures's Best Masked Flower Images 
* Mántidos de Nortemerica
* Family Mantidae
Mantis

thumb|right|300px|Femia devorando o macho tras o apareamento.
thumb|right|300px|Femia de 12 cm. (El Escorial, España)
***Mantis*** é un xénero cosmopolita de insectos mantodeos da familia Mantidae que inclúe a barbantesa (*Mantis religiosa*), un dos mantodeos máis coñecidos e frecuentes de Europa.

## Especies 
Ten descritas 15 especies:

* *Mantis beieri* Roy, 1999
* *Mantis callifera* Wood-Mason, 1882
* *Mantis carinata* Cosmovici, 1888
* *Mantis dilaticollis* Gistel, 1856
* *Mantis emortualis* Saussure, 1869
* *Mantis griveaudi* Paulian, 1958
* *Mantis indica* Mukherjee, 1995
* *Mantis insignis* Beier, 1954
* *Mantis macroalata* Lindt, 1973
***Mantis macroalata fronticus* Lindt, 1990
***Mantis macroalata humilis* Lindt, 1990
***Mantis macroalata latiscutula* Lindt, 1990
***Mantis macroalata longidorsa* Lindt, 1990
***Mantis macroalata macroalata* Lindt, 1973
* *Mantis macrocephala* Lindt, 1974
** *Mantis macrocephala brevidorsa* Lindt, 1976
** *Mantis macrocephala cama* Lindt, 1976
** *Mantis macrocephala macrocephala* Lindt, 1974
** *Mantis macrocephala polyphaga* Lindt, 1976
** *Mantis macrocephala scanda* Lindt, 1976
* *Mantis octospilota* Westwood, 1889
* *Mantis pia* Serville, 1839
* *Mantis religiosa* (Linnaeus, 1758)
** *Mantis religiosa beybienkoi* Bazyluk, 1960
** *Mantis religiosa caucasica* Lindt, 1974
** *Mantis religiosa eichleri* Bazyluk, 1960
** *Mantis religiosa inornata* Werner, 1930
** *Mantis religiosa langoalata* Lindt, 1974
** *Mantis religiosa latinota* Lindt, 1974
** *Mantis religiosa macedonica* Karaman, 1961
** *Mantis religiosa major* Gerstaecker, 1873
** *Mantis religiosa polonica* Bazyluk, 1960
** *Mantis religiosa religiosa* (Linnaeus, 1758)
** *Mantis religiosa siedleckii* Bazyluk, 1960
** *Mantis religiosa sinica* Bazyluk, 1960
* *Mantis splendida* de Haan, 1842
* *Mantis tricolor* Linnaeus, 1767 (sinónimos: *M. cubitata* Goeze, 1778; *M. ocellata* Olivier, 1792; *M. subfoliata* Stoll, 1813)

## Notas 
## Véxase tamén
Dieter Raab

**Dieter Raab**, nado en Steinhöring o 11 de decembro de 1938 e finado o 20 de decembro de 2015, foi un numismático alemán. 

## Traxectoria 
Dieter Raab naceu en Steinhöring, preto de Múnic, o 11 de decembro de 1938, aínda que se criou en Stuttgart, onde o seu pai era propietario dun club de jazz. Xa na súa infancia, despertouse a súa afección polo coleccionismo de moedas.

Durante os seus estudos de Administración de Empresas fixo algún traballo estival na compañía de comercio numismático *Münzen und Medaillen AG* en Basilea,

No ámbito asociativo e institucional, Raab foi representante do comercio numismático na Comisión Numismática dos Estados da República Federal de Alemaña desde 1972 ata 2006. Tamén forma parte da Sociedade Numismática Alemá,

## Publicacións 
* "Raab, Dieter". En *Coins Weekly*. 23 de decembro de 2015.
* Kampmann, U. (2014). "Dieter Raab's 75th birthday". En Coins Weekly. 9 de xaneiro de 2014.
* Kampmann, U. (2015)."Dieter Raab (1938-2015)". En *Coins Weekly*. 22 de decembro.

## Notas